b'\n_START_ARTICLE_\nCantonul Basel-Provincie\n_START_SECTION_\nIstorie\n_START_PARAGRAPH_\nBasel-Provincie a format \xc3\xaempreun\xc4\x83 cu Basel-Ora\xc8\x99 cantonul istoric Basel, p\xc3\xa2n\xc4\x83 la separarea lor \xc3\xaen urma r\xc4\x83scoalei din 1833 (B\xc4\x83t\xc4\x83lia de la H\xc3\xbclftenschanz din apropiere de Frenkendorf)._NEWLINE_\xc3\x8en perioada roman\xc4\x83. zona Basel a reprezentat un centru pentru activit\xc4\x83\xc8\x9bile romane. Ruine bine p\xc4\x83strate se g\xc4\x83esesc la situl Augusta Raurica. \xc3\x8en jurul anului 200, aproximativ 20.000 de oameni locuiau \xc3\xaen acest ora\xc8\x99, care ast\xc4\x83zi a devenit mult mai micul ora\xc8\x99 Augst. Ruinele sunt expuse \xc3\xaentr-un muzeu \xc3\xaen aer liber, care atrage peste 140.000 de vizitatori anual, mul\xc8\x9bi dintre ei elevi din alte p\xc4\x83r\xc8\x9bi ale Elve\xc8\x9biei. Aici se afl\xc4\x83, printre altele, cel mai bine p\xc4\x83strat amfiteatru aflat la nord de Alpi, precum \xc8\x99i o vil\xc4\x83 roman\xc4\x83 reconstruit\xc4\x83._NEWLINE_Teritoriul cantonului Basel-Provincie e format \xc3\xaen principal din teritoriile achizi\xc8\x9bionate de ora\xc8\x99ul Basel. P\xc3\xa2n\xc4\x83 la sf\xc3\xa2r\xc8\x99itul secolului al XVI-lea, cea mai mare parte a cantonului \xc8\x9binea de ora\xc8\x99, \xc3\xaens\xc4\x83 dup\xc4\x83 vizita lui Napoleon \xc3\xaen 1798, provincia a ajuns egala ora\xc8\x99ului. Din punct de vedere economic \xc3\xaens\xc4\x83, provincia a r\xc4\x83mas dependent\xc4\x83 de ora\xc8\x99, cel mai probabil din cauza nivelului sc\xc4\x83zut al educa\xc8\x9biei din zonele agricole din acea perioad\xc4\x83. P\xc3\xa2n\xc4\x83 ast\xc4\x83zi, ora\xc8\x99ul Basel a r\xc4\x83mas centrul cultural \xc8\x99i economic al ambelor cantoane Basel._NEWLINE_Dup\xc4\x83 1830 au avut loc certuri politice \xc3\xaen cantonul Basel, o parte dintre ele legate de drepturile popula\xc8\x9biei din zonele agricole. Acestea au dus la separarea cantonului Basel-Provincie de ora\xc8\x99ul Basel, la 26 august, 1833._NEWLINE_\xc3\x8enc\xc4\x83 de la separare a existat o mi\xc8\x99care de unificare, care a luat av\xc3\xa2nt dup\xc4\x83 1900, odat\xc4\x83 cu industrializarea unor regiuni din Basel-Provincie. Cele dou\xc4\x83 cantoane au c\xc4\x83zut de acord \xc3\xaen principiu pentru unificare, \xc3\xaens\xc4\x83 \xc3\xaen 1969, popula\xc8\x9bia din Basel-Provincie a optat pentru p\xc4\x83strarea independen\xc8\x9bei \xc3\xaen cadrul unui referendum. Se crede c\xc4\x83 diferen\xc8\x9bele economice tot mai mici sunt motivul principal pentru care popula\xc8\x9bia \xc8\x99i-a schimbat atitudinea._NEWLINE_Votul celor din Basel-Provincie nu a reprezentat sf\xc3\xa2r\xc8\x99itul rela\xc8\x9biilor str\xc3\xa2nse dintre cele dou\xc4\x83 cantoane, care au semnat mai multe \xc3\xaen\xc8\x9belegeri de cooperare, cum ar fi contribu\xc8\x9bia cantonului Basel-Provincie la Universitatea Basel, \xc3\xaencep\xc3\xa2nd cu 1976.\n_START_SECTION_\nGeografie\n_START_PARAGRAPH_\nCantonul se afl\xc4\x83 \xc3\xaen nordul Elve\xc8\x9biei. Mun\xc8\x9bii Jura traverseaz\xc4\x83 cantonul, care este drenat de r\xc3\xa2urile Ergolz \xc8\x99i Birs.\n_START_SECTION_\nEconomie\n_START_PARAGRAPH_\nPrincipalele produse agricole sunt fructele, produsele lactate \xc8\x99i cre\xc8\x99terea vitelor. Industriile cele mai importante sunt textil\xc4\x83, metalurgic\xc4\x83 \xc8\x99i chimic\xc4\x83._NEWLINE_Cantonul Basel-Provincie face parte din centrul economic din jurul ora\xc8\x99ului Basel, care inculde p\xc4\x83r\xc8\x9bi din Fran\xc8\x9ba \xc8\x99i Germania, precum \xc8\x99i ambele cantoane Basel. \xc3\x8encep\xc3\xa2nd cu anii 1960, au fost \xc3\xaencheiate acorduri pentru a \xc3\xaent\xc4\x83ri leg\xc4\x83turile \xc3\xaen cadrul a\xc8\x99a-numitei Regio Basiliensis. Aceast\xc4\x83 cooperare economic\xc4\x83 este adesea considerat\xc4\x83 ca fiind cea mai intensiv\xc4\x83 din Europa.\n_START_SECTION_\nDemografie\n_START_PARAGRAPH_\nPopula\xc8\x9bia este predominant vorbitoare de german\xc4\x83. Cre\xc8\x99tinismul protestant este religia majorit\xc4\x83\xc8\x9bii locuitorilor.'